નવી દિલ્હી: દારૂના વેપારી વિજય માલ્યાના પ્રત્યર્પણ મામલે ચાલી રહેલી સુનાવણી દરમિયાન માલ્યાએ એક સ્ટેટમેન્ટ આપીને ધમાકો કરી દીધો છે. માલ્યાએ કહ્યું કે, તે ભારત છોડતા પહેલા નાણાંમંત્રીને મળીને આવ્યો હતો. માલ્યાએ કહ્યું કે, ‘તે સેટલમેન્ટને લઈને નાણાંમંત્રીને મળ્યો હતો, પરંતુ બેંકોએ મારા સેટલમેન્ટના પ્લાન સામે સવાલ ઊભા કર્યા.’ માલ્યાએ કહ્યું કે, તે પોતાનું દેવું ચૂકવવા માટે તૈયાર છે. ઉલ્લેખનીય છે કે, લંડન સ્થિત વેસ્ટમિનિસ્ટર કોર્ટમાં સુનાવણી દરમિયાન ભારતના અધિકારીઓએ મુંબઈની આર્થર રોડ જેલમં માલ્યાને રાખવા માટે તૈયાર સેલનો વીડિયો રજૂ કર્યો હતો.